als_Latn dik_Latn sag_Latn
Për cilën agjendë të dëshmorëve flisni Ali Ahmeti, s'e keni frikë Zotin?!
Si nuk keni frikë nga Zoti, o Ali Ahmeti, kur përmendni dëshmorët respektivisht, sic shpreheni ju, përmbushjen e "agjendës së dëshmorëve"? Pse nuk e rregulluat tani 12 vjetë, minimumi statusin e ushtareve të UCK-së, njësojë sic vepruan dhe e rregulluan maqedonasit, statusin e "branitellave" me gjithë ato benificione e privilegje? E di, e kam kuptuar se nuk mundeni dhe nuk keni kapacitet as intelektuale, e as politike, për ta rregulluar një gjë të tillë në mënyrë institucionale edhe pse kuadri juaj ishte ministër për Punë dhe Politikë Soiciale aty ku mund të zgjidhej ky problem për ish=ushtarët e UCK-së. Deri këtu jemi OK. Por nuk e kuptoj se pse akoma përmendni dëshmorët dhe idealet e tyre, kur përpjekjet e Juaja si subjekt politikë kanë dështuar që moti, ndërkohë që tani tingëllojnë vetëm si marketin politik dhe asgjë më tepër. Kishit 14 vjetë kohë për t'i rregulluar!
Nëse nuk e dini ju ose e harroni me qëllim të caktuar, dua t'ju rikujtojë se cila ishte agjenda e dëshmorëve, që vdiqën në altar për idealë dhe jo për tenderë, afera kurruptive dhe pislliqe të këtij lloji që ndodhin në qeverinë pjesë e së cilës jeni edhe ju.
Ja agjenda e dëshmorëve:
1. Rregullimi i statusit të familjeve të ish-dëshmoirëve dhe ish-ushtarëve të UÇK-së. Ju duke qenë tani 12 vjetë në qeveri, as të parën, e as të dytën nuk e bëtë, edhe pse kuadri i juaj ishte ministër i Ministrisë për Punë dhe Politikë Sociale.
2.Agjenda e dëshmorëve ishte zyrtarizimi i gjuhës shqipe, Ju këtë nuk arritët ta bëni, prandaj ndodhi edhe absurdi që dy funksionarë tuaj, gjatë takimit zyrtarë të flisnin në maqedonisht, sepse ju gjuhen shqipe nuk e kishit zyrtarizuar edhe pse qe ne vitin 2002 na thatë se e keni realizuar!!!
3.Përfaqësimi i shqiptarëve në institucione konform përqindjes zyrtare nuk u realizua as pas 14 vjetëve ne qeveri
4.Agjenda e dëshmorëve ishte që shqiptarët të jenë të barabartë, përkundrazi ndaj shqiptarëve u shtua dhuna duke qenë ju pjesë e qeverisë, rrjedhimisht ndodhi: MONSTRA, SOPOTI, RADISHANI, "GJORCE...", rrahja e nxënësve shqiptarë, ENCIKLOPEDIA FYESE PëR SHQIPTARëT,
5. Agjenda e dëshmorëve ishte që simbolet shtetërore të jenë konform idealit të tyre, përkundrazi gjatë kësaj periudhe qeverisje, ndodhi tkurrja e dimenzioneve të FLAMURIT KOMBëTARë, pastaj po ndodh STEMA me LUAN etj.
6. Me aminin tuaj ndodhi projekti "Skopje 2014", me anë të të cilit sheshit qendror të Shkupit iu hoqën edhe ato pak elemente shqiptare dhe orientale dhe u vu permendorja e Car Dushanit dhe figurave tjera maqedonase, ndërkohë që u shpenzuan me qindra miliona
7. Pothuajse të gjitha investimet shkuan në Maqedoninë Lindore, ku po punësohen me mijëra maqedonas, ndërkohë që investimet ne Maqedoninë perëndimore të banuar kryesisht me shqiptarë, mund t'i numrojmë me gishta. Dhe shumë dështime tjera që nuk mund të përmblidhen në një reagim kaq të shkurtër.
8. Po gjatë kësaja periudhe të qeverisjes tuaj, sic po njoftojnë edhe "bombat" e Zaevit, për mediat maqedonase që kanë vjellur vrerë gjithmonë mbi shqiptarët, nga qeveria ku bëni pjesë edhe ju u ndanë miliona euro, nderkohe ju po ushtroni presion institucional (me ngritjen e padive) ndaj mediave në gjuhën shqipe vetëm e vetëm pse ato kanë qasje kritike ndaj qeverisë BDI-VMRO.
- Duke i patur parasysh të gjitha këto, zoti Ali Ahmeti, ju nuk keni të drejtë të thirreni në, sic thoni ju, përmbushjen e "Agjendës së dëshmorëve" pas 14 vjet qeverisje, sepse nuk i realizuat kërkesat bazike që ishin pjesë e idealit të tyre. Qofsha i gabuar, por shumë dokumente (në formë kronologjike) tanimë kanë filluar të regjistrojnë dështimet e njëpasnjëshme të qeverisjes tuaj. Pra, të gjitha këto që i përmendëm në formë kronologjike, nuk mendojmë se ishin pjesë e idealit të dëshmorëve!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn